title: Регламент за изпълнение (ЕС) 2018/388 на Съвета от 12 март 2018 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна

text:
               13.3.2018

               BG

               Официален вестник на Европейския съюз

               L 69/11

         РЕГЛАМЕНТ ЗА ИЗПЪЛНЕНИЕ (ЕС) 2018/388 НА СЪВЕТА
   от 12 март 2018 година
   за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграфи 1 и 3 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 17 март 2014 г. Съветът прие Регламент (ЕС) № 269/2014.

               (2)

               Въз основа на извършен преглед от страна на Съвета информацията относно някои лица и образувания в приложение I към Регламент (ЕС) № 269/2014 следва да бъде изменена.

               (3)

               Поради това приложение I към Регламент (ЕС) № 269/2014 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 269/2014 се изменя съгласно приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 март 2018 година.

            За Съвета

            Председател

         E. КАРАНИКОЛОВ

      (1)  ОВ L 78, 17.3.2014 г., стр. 6.

      ПРИЛОЖЕНИЕ
      Вписванията за изброените по-долу лица и образувания, посочени в приложение I към Регламент (ЕС) № 269/2014, се заменят със следните вписвания:
      Лица:

                     Име

                     Идентифицираща информация

                     Основания

                     Дата на вписване

                     „3.

                     Rustam Ilmirovich TEMIRGALIEV (Рустам Ильмирович ТЕМИРГАЛИЕВ)
                     Rustam Ilmyrovych TEMIRHALIIEV (Рустам Iльмирович ТЕМIРГАЛIЄВ)

                     Дата на раждане: 15.8.1976 г.
                     Място на раждане: Улан Уде, Бурятска автономна ССР (РСФСР)

                     Като бивш заместник министър-председател на Крим Темиргалиев изиграва значима роля за решенията, взети от „Върховния съвет“ относно „референдума“ от 16 март 2014 г. срещу териториалната цялост на Украйна. Той лобира активно за присъединяването на Крим към Руската федерация.
                     На 11 юни 2014 г. подава оставка от длъжността си на „първи заместник министър-председател“ на т.нар. „Република Крим“. Понастоящем генерален директор на дружеството, управляващо Руско-китайския инвестиционен фонд за регионално развитие.
                     Продължава активно да подкрепя сепаратистките действия и политики.

                     17.3.2014 г.

                     6.

                     Pyotr Anatoliyovych ZIMA
                     (Пётр Анатольевич ЗИМА)
                     Petro Anatoliyovych ZYMA
                     (Петро Анатолiйович ЗИМА)

                     Дата на раждане: 18.1.1970 г. или 29.3.1965 г.
                     Място на раждане: Артемовск (Artemivsk) (през 2016 г. се връща предишното наименование Bakhmut/Бахмут), Донецка област, Украйна

                     На 3 март 2014 г. Зима е назначен за новия ръководител на кримската служба за сигурност (КСС) от „министър-председателя“ Аксьонов и приема назначението си. Той е предоставял информация от значение, включително база данни, на руските разузнавателни служби (ФСБ). Тази информация включва данни за активисти на Евромайдан и защитници на правата на човека в Крим. Той изиграва значима роля, за да се попречи на украинските власти да упражняват контрол върху територията на Крим. На 11 март 2014 г. бивши офицери на КСС в Крим обявяват създаването на независима служба за сигурност на Крим.

                     17.3.2014 г.

                     9.

                     Viktor Alekseevich OZEROV
                     (Виктор Алексеевич ОЗЕРОВ)

                     Дата на раждане: 5.1.1958 г.
                     Място на раждане: Абакан, Хакасия

                     Бивш председател на Комисията за сигурност и отбрана към Съвета на федерацията на Руската федерация.
                     На 1 март 2014 г. Озеров, от името на Комисията за сигурност и отбрана към Съвета на федерацията, публично подкрепя в Съвета на федерацията разполагането на руски въоръжени сили в Украйна.
                     През юли 2017 г. подава оставка като председател на Комисията за сигурност и отбрана. Продължава да бъде член на Съвета и членува в Комисията за вътрешно регулиране и парламентарни въпроси.
                     На 10 октомври 2017 г. с Указ N 372-SF Озеров е включен във временната комисия на Съвета на федерацията за защита на държавния суверенитет и предотвратяване на намеса във вътрешните работи на Руската федерация.

                     17.3.2014 г.

                     14.

                     Aleksandr Borisovich TOTOONOV
                     (Александр Борисович ТОТООНОВ)

                     Дата на раждане: 3.4.1957 г.
                     Място на раждане: Орджоникидзе, Северна Осетия

                     Бивш член на Комисията по международни отношения към Съвета на федерацията на Руската федерация. Задълженията му като член на Съвета на Руската федерация приключват през септември 2017 г.
                     Понастоящем е член на парламента на Северна Осетия.
                     На 1 март 2014 г. Тотоонов публично подкрепя в Съвета на федерацията разполагането на руски въоръжени сили в Украйна.

                     17.3.2014 г.

                     28.

                     Valery Vladimirovich KULIKOV
                     (Валерий Владимирович КУЛИКОВ)

                     Дата на раждане: 1.9.1956 г.
                     Място на раждане: Запорожие, Украинска ССР

                     Бивш заместник-командващ Черноморския флот, контраадмирал.
                     Командва руските сили, окупирали суверенна територия на Украйна.
                     На 26 септември 2017 г. с указ на президента на Руската федерация е освободен от този пост и от военна служба.

                     21.3.2014 г.

                     31.

                     Valery Kirillovich MEDVEDEV
                     (Валерий Кириллович МЕДВЕДЕВ)
                     Valeriy Kyrylovych MEDVEDIEV
                     (Валерiй Кирилович МЕДВЕДЄВ)

                     Дата на раждане: 21.8.1946 г.
                     Място на раждане: Шмаковка, Приморска област

                     Бивш председател на избирателната комисия в Севастопол (до 26 май 2017 г.). Отговорен за провеждането на референдума в Крим. Отговорен съгласно руската система за подписването на резултатите от референдума.

                     21.3.2014 г.

                     33.

                     Elena Borisovna MIZULINA (моминско име DMITRIYEVA)
                     (Елена Борисовна Мизулина (моминско име ДМИТРИЕВА)

                     Дата на раждане: 9.12.1954 г.
                     Място на раждане: Буй, Костромска област

                     Бивш депутат в Държавната дума. Автор и съвносител на неотдавнашните законодателни предложения в Русия, които биха дали възможност региони от други държави да се присъединят към Русия без предварителното съгласие на техните централни власти.
                     От септември 2015 г. е член на Съвета на федерацията от Омски регион. Понастоящем заместник-председател на комисията на Съвета на федерацията за конституционно законодателство и държавно изграждане.

                     21.3.2014 г.

                     51.

                     Vladimir Nikolaevich PLIGIN
                     (Владимир Николаевич ПЛИГИН)

                     Дата на раждане: 19.5.1960 г.
                     Място на раждане: Игнатово, Вологодска област, СССР

                     Бивш член на Държавната дума и бивш председател на Комисията по конституционно право на Държавната дума. Отговорен за улесняване на приемането на законодателство относно анексирането на Крим и Севастопол към Руската федерация.
                     Член на Висшия съвет на партия „Единна Русия“.

                     12.5.2014 г.

                     53.

                     Oleg Grigorievich KOZYURA (Олег Григорьевич КОЗЮРА)
                     Oleh Hryhorovych KOZYURA (Олег Григорович КОЗЮРА)

                     Дата на раждане: 30.12.1965 г. или 19.12.1962 г.
                     Място на раждане: Симферопол, Крим или Запорожие

                     Бивш ръководител на бюрото на Федералната миграционна служба за Севастопол. Отговорен за систематичното издаване по ускорена процедура на руски паспорти за жителите на Севастопол.
                     От октомври 2016 г. ръководи администрацията на „Законодателното събрание“ на Севастопол.

                     12.5.2014 г.

                     59.

                     Aleksandr Sergeevich MALYKHIN,
                     Alexander Sergeevich MALYHIN
                     (Александр Сергеевич МАЛЫХИН)
                     Oleksandr Serhiyovych (Sergiyovych) MALYKHIN
                     (Олександр Сергiйович МАЛИХIН)

                     Дата на раждане: 12.1.1981 г.

                     Бивш ръководител на Централната избирателна комисия на „Луганската народна република“. Взел активно участие в организирането на референдума от 11 май 2014 г. за самоопределение на „Луганската народна република“.
                     Продължава активно да подкрепя сепаратистките политики.

                     12.5.2014 г.

                     66.

                     Marat Faatovich BASHIROV
                     (Марат Фаатович БАШИРОВ)

                     Дата на раждане: 20.1.1964 г.
                     Място на раждане: Ижевск, Руска федерация

                     Бивш т.нар. „министър-председател на Съвета на министрите на Луганската народна република“, утвърден на 8 юли 2014 г.
                     Отговорен за сепаратистките „правителствени“ дейности на т.нар. „правителство на Луганската народна република“.
                     Продължава да извършва дейности в подкрепа на сепаратистките структури на Луганската народна република.

                     12.7.2014 г.

                     70.

                     Igor PLOTNITSKY,
                     Igor Venediktovich PLOTNITSKII
                     (Игорь Венедиктович ПЛОТНИЦКИЙ)
                     Ihor (Igor) Venedyktovych PLOTNYTSKYY
                     (Iгор Венедиктович ПЛОТНИЦЬКИЙ)

                     Дата на раждане: 24.6.1964 г. или 25.6.1964 г., или 26.6.1964 г.
                     Място на раждане: Луганск (или може би Келменци, Чернивецка област)

                     Бивш т.нар. „министър на отбраната“ и бивш т.нар. „държавен глава“ на „Луганската народна република“.
                     Отговорен за сепаратистките „правителствени“ дейности на т.нар. „правителство на Луганската народна република“.
                     Продължава да извършва „правителствени“ действия на т.нар. „правителство на Луганската народна република“ като специален пратеник на т.нар. „Луганска народна република“ относно изпълнението на споразуменията от Минск.

                     12.7.2014 г.

                     77.

                     Boris Vyacheslavovich GRYZLOV
                     (Борис Вячеславович ГРЫЗЛОВ)

                     Дата на раждане: 15.12.1950 г.
                     Място на раждане: Владивосток

                     Бивш постоянен член на Съвета за сигурност на Руската федерация. Като член на Съвета за сигурност, който консултира и координира по въпросите на националната сигурност, е участвал в оформянето на политиката на руското правителство, застрашаваща териториалната цялост, суверенитета и независимостта на Украйна.
                     Продължава да бъде председател на Висшия съвет на партия „Единна Русия“.

                     25.7.2014 г.

                     84.

                     Fyodor Dmitrievich BEREZIN
                     (Фëдор Дмитриевич БЕРЕЗИН),
                     Fedir Dmytrovych BEREZIN
                     (Федiр Дмитрович БЕРЕЗIН)

                     Дата на раждане: 7.2.1960 г.
                     Място на раждане: Донецк

                     Бивш т.нар. „заместник-министър на отбраната“ на т.нар. „Донецка народна република“. Свързан с Игор Стрелков/Гиркин, който носи отговорност за действия, подкопаващи или застрашаващи териториалната цялост, суверенитета и независимостта на Украйна. Приемайки този пост и действайки в това си качество, Березин подкрепя действия и политики, подкопаващи териториалната цялост, суверенитета и независимостта на Украйна. Продължава активно да подкрепя сепаратистките действия и политики. Настоящ председател на управителния съвет на Съюза на писателите на „Донецката народна република“.

                     25.7.2014 г.

                     90.

                     Boris Alekseevich LITVINOV
                     (Борис Алексеевич ЛИТВИНОВ)
                     Borys Oleksiyovych LYTVYNOV
                     (Борис Олексiйович ЛИТВИНОВ)

                     Дата на раждане: 13.1.1954 г.
                     Място на раждане: Дзержинск (Донецка област)

                     Бивш член на т.нар „Народен съвет“ и бивш председател на т.нар. „Върховен съвет“ на т.нар. „Донецка народна република“, заемал основно място в процеса на определяне на политиката и организирането на незаконния „референдум“, довел до провъзгласяването на т.нар. „Донецка народна република“, което представлява нарушение на териториалната цялост, суверенитета и единството на Украйна. Продължава активно да подкрепя сепаратистките действия и политики. Настоящ водач на Комунистическата партия на „Донецката народна република“.

                     30.7.2014 г.

                     97.

                     Vladimir Petrovich KONONOV (известен още като „Царя“)
                     (Владимир Петровнч КОНОНОВ)
                     Volodymyr Petrovych KONONOV
                     (Володимир Петрович КОНОНОВ)

                     Дата на раждане: 14.10.1974 г.
                     Място на раждане: Горски (Луганска област)

                     От 14 август 2014 г. заменя Игор Стрелков/Гиркин като т.нар. „министър на отбраната“ на т.нар. „Донецка народна република“. Според сведенията от април 2014 г. командва отряд сепаратистки бойци в Донецк и е поел обещание „да изпълни стратегическата задача да отблъсне военната агресия на Украйна“. Следователно Кононов подкрепя действия и политики, които подкопават териториалната цялост, суверенитета и независимостта на Украйна.

                     12.9.2014 г.

                     103.

                     Aleksandr Akimovich KARAMAN
                     (Александр Акимович КАРАМАН),
                     Alexandru CARAMAN

                     Дата на раждане: 26.7.1956 г.
                     Място на раждане: Чобручи, Слободзейски район, понастоящем Република Молдова

                     Бивш т.нар. „заместник министър-председател по социалните въпроси“ на „Донецката народна република“. Свързан с Владимир Антюфеев, който отговаря за сепаратистките „правителствени“ дейности на т.нар. „правителство на Донецката народна република“. Поради това е подкрепял действия и политики, които подкопават териториалната цялост, суверенитета и независимостта на Украйна. Протеже на заместник министър-председателя на Русия Дмитрий Рогозин. Бивш ръководител на администрацията на Съвета на министрите на т.нар. „Донецка народна република“.
                     До март 2017 г. е т.нар. „пълномощен представител на президента“ на т.нар. „Приднестровска молдовска република“ в Руската федерация.

                     12.9.2014 г.

                     108.

                     Vladimir Abdualiyevich VASILYEV
                     (Владимир Абдуалиевич ВАСИЛЬЕВ)

                     Дата на раждане: 11.8.1949 г.
                     Място на раждане: Клин

                     Бивш заместник-председател на Държавната дума. На 20 март 2014 г. гласува в подкрепа на проекта за федерален конституционен закон „за приемане в Руската федерация на Република Крим и образуването в рамките на Руската федерация на нови федерални субекти — Република Крим и град с федерален статут Севастопол“.
                     През октомври 2017 г. е назначен с президентски указ за изпълняващ длъжността ръководител на Република Дагестан.

                     12.9.2014 г.

                     111.

                     Vladimir Stepanovich NIKITIN
                     (Владимир Степанович НИКИТИН)

                     Дата на раждане: 5.4.1948 г.
                     Място на раждане: Опошка

                     Бивш член на Държавната дума и бивш първи заместник-председател на Комисията по въпросите на ОНД, евразийската интеграция и връзките със сънародниците към Държавната дума. На 20 март 2014 г. гласува в подкрепа на проекта за федерален конституционен закон „за приемане в Руската федерация на Република Крим и образуването в рамките на Руската федерация на нови федерални субекти — Република Крим и град с федерален статут Севастопол“.
                     Член на Президиума на Централния комитет на Комунистическата партия на Руската федерация.

                     12.9.2014 г.

                     112.

                     Oleg Vladimirovich LEBEDEV
                     (Олег Владимирович ЛЕБЕДЕВ)

                     Дата на раждане: 21.3.1964 г.
                     Място на раждане: Рудний, Костанайска област, Казахска ССР

                     Бивш член на Държавната дума и бивш първи заместник-председател на Комисията по въпросите на ОНД, евразийската интеграция и връзките със сънародниците към Държавната дума. На 20 март 2014 г. гласува в подкрепа на проекта за федерален конституционен закон „за приемане в Руската федерация на Република Крим и образуването в рамките на Руската федерация на нови федерални субекти — Република Крим и град с федерален статут Севастопол“.
                     Продължава активно да подкрепя сепаратистките политики.

                     12.9.2014 г.

                     119.

                     Alexander Mikhailovich BABAKOV
                     (Aлександр Михайлович БАБАКОВ)

                     Дата на раждане: 8.2.1963 г.
                     Място на раждане: Кишинев

                     Бивш член на Държавната дума. Бивш депутат от Държавната дума, председател на Комисията към Държавната дума по законодателството за развитието на военнопромишления комплекс на Руската федерация. Той е изтъкнат член на „Обединена Русия“ и бизнесмен с големи инвестиции в Украйна и Крим.
                     На 20 март 2014 г. гласува в подкрепа на проекта за федерален конституционен закон „за приемане в Руската федерация на Република Крим и образуването в рамките на Руската федерация на нови федерални субекти — Република Крим и град с федерален статут Севастопол“.
                     Понастоящем е член на Съвета на федерацията на Руската федерация. Заместник-председател на Комисията по външни работи.

                     12.9.2014 г.

                     123.

                     Yuriy Viktorovich SIVOKONENKO (известен още като Yuriy SIVOKONENKO, Yury SIVOKONENKO, Yury SYVOKONENKO)
                     (Юрий Викторович СИВОКОНЕНКО)

                     Дата на раждане: 7.8.1957 г.
                     Място на раждане: град Сталино (понастоящем Донецк)

                     Член на „парламента“ на т.нар. „Донецка народна република“ и председател на общественото обединение „Съюз на ветераните на „Беркут“ от Донбас“ и член на общественото движение „Свободен Донбас“. Кандидат в т.нар. „избори“ от 2 ноември 2014 г. за поста „държавен глава“ на т.нар. „Донецка народна република“. Тези „избори“ са в нарушение на украинското право, следователно са незаконни.
                     Като поема и изпълнява посочената функция и се кандидатира официално в незаконните „избори“, той следователно активно е подкрепял действия и политики, подкопаващи териториалната цялост, суверенитета и независимостта на Украйна, и допълнително дестабилизира Украйна.
                     Продължава да бъде член на т.нар. „народен съвет на Донецката народна република“.

                     29.11.2014 г.

                     125.

                     Ravil Zakarievich KHALIKOV
                     (Равиль Закариевич ХАЛИКОВ)
                     Ravil Zakariyovych KHALIKOV
                     (Равiль Закарiйович ХАЛIКОВ)

                     Дата на раждане: 23.2.1969 г.
                     Място на раждане: Село Белозерное, Ромодановски район, СССР

                     Бивш т.нар. „първи заместник министър-председател“ и предишен „главен прокурор“ на „Донецката народна република“.
                     Като поема и изпълнява посочената функция, той следователно активно е подкрепял действия и политики, подкопаващи териториалната цялост, суверенитета и независимостта на Украйна, и допълнително дестабилизира Украйна.
                     Понастоящем „помощник“ на ръководителя на московското подразделение на Следствения комитет на Руската федерация (ГСУ СК).

                     29.11.2014 г.

                     126.

                     Dmitry Aleksandrovich SEMYONOV
                     Dmitrii Aleksandrovich SEMENOV
                     (Дмитрий Александрович СЕМЕНОВ)

                     Дата на раждане: 3.2.1963 г.
                     Място на раждане: Москва

                     Бивш „заместник министър-председател по финансовите въпроси“ на т.нар. „Луганска народна република“.
                     Като поема и изпълнява посочената функция, той активно е подкрепял действия и политики, подкопаващи териториалната цялост, суверенитета и независимостта на Украйна, и допълнително дестабилизира Украйна.
                     Продължава активно да подкрепя сепаратистките структури на Луганската народна република.

                     29.11.2014 г.

                     140.

                     Sergey Yurevich IGNATOV (известен още като KUZOVLEV, известен още като TAMBOV)
                     (Сергей Юрьевич ИГНАТОВ, известен още като КУЗОВЛЕВ, известен още като ТAMБOB).

                     Дата на раждане: 7.1.1967 г.
                     Място на раждане: Michurinsk, Tambov oblast
                     Мичуринск, Тамбовская область

                     Бивш т.нар. главнокомандващ на Народната милиция на „Луганската народна република“.
                     Като поема и изпълнява посочената функция, той следователно активно е подкрепял действия и политики, подкопаващи териториалната цялост, суверенитета и независимостта на Украйна, и допълнително дестабилизира Украйна.
                     Командир на 8-а армия на руските въоръжени сили.

                     16.2.2015 г.

                     145.

                     Olga Igoreva BESEDINA
                     (Ольга Игорева БЕСЕДИНА)
                     Olha Ihorivna BESEDINA
                     (Ольга IгорIвна БЕСЕДIНА)

                     Дата на раждане: 10.12.1976 г.
                     Място на раждане: Луганск

                     Бивш т.нар. „министър на икономическото развитие и търговията“ на т.нар. „Луганска народна република“.
                     Като поема и изпълнява посочената функция, тя следователно активно е подкрепяла действия и политики, подкопаващи териториалната цялост, суверенитета и независимостта на Украйна, и допълнително дестабилизира Украйна.
                     Понастоящем ръководител на външноикономическия отдел в кабинета на ръководителя на „Луганската администрация“.

                     16.2.2015 г.

                     146.

                     Zaur Raufovich ISMAILOV
                     (Заур Рауфович ИСМАИЛОВ)
                     Zaur Raufovych ISMAYILOV
                     (Заур Рауфович IСМАЇЛОВ)

                     Дата на раждане: 25.7.1978 г. (или 23.3.1975 г.)
                     Място на раждане: Красни луч, Ворошиловград, Лугански район

                     Бивш т.нар. „главен прокурор“ на т.нар. „Луганска народна република“ (до октомври 2017 г.).
                     Като поема и изпълнява посочената функция, той следователно активно е подкрепял действия и политики, подкопаващи териториалната цялост, суверенитета и независимостта на Украйна, и допълнително дестабилизира Украйна.

                     16.2.2015 г.

                     147.

                     Anatoly Ivanovich ANTONOV (Анатолий Иванович АНТОНОВ)

                     Дата на раждане: 15.5.1955 г.
                     Място на раждане: Омск

                     Бивш заместник-министър на отбраната, в качеството си на такъв е подкрепял разполагането на руски войски в Украйна.
                     Според сегашната структура на руското Министерство на отбраната, в тази функция участва в разработването и изпълнението на политиката на руското правителство. Тези политики заплашват териториалната цялост, суверенитета и независимостта на Украйна.
                     От 28 декември 2016 г. е бивш заместник-министър на външните работи.
                     Заема длъжността посланик в дипломатическия корпус на Руската федерация.

                     16.2.2015 г.

                     153.

                     Konstantin Mikhailovich BAKHAREV
                     (Константин Михайлович БАХАРЕВ)

                     Дата на раждане: 20.10.1972 г.
                     Място на раждане: Симферопол, Украинска ССР

                     Член на Държавната дума, избран от незаконно анексираната Автономна република Крим.
                     Член на Комисията за контрол и регулиране към Думата.
                     През март 2014 г. Бахарев е назначен за заместник-председател на Държавния съвет на т.нар. „Република Крим“, а през август 2014 г. — за първи заместник-председател на този орган. Признава личното си участие в събитията от 2014 г., довели до незаконното анексиране на Крим и Севастопол, което той публично подкрепи, включително в интервю, публикувано на уебсайта gazetakrimea.ru на 22 март 2016 г. и на уебсайта c-pravda.ru на 23 август 2016 г. Награден е с орден „За вярност към дълга“ от „властите“ на „Република Крим“.

                     9.11.2016 г.

                     154.

                     Dmitry Anatolievich BELIK
                     (Дмитрий Анатольевич БЕЛИК)

                     Дата на раждане: 17.10.1969 г.
                     Място на раждане: Кулар, Уст-Янска област, Якутска автономна ССР

                     Член на Държавната дума, избран от незаконно анексирания град Севастопол.
                     Член на Комисията за контрол и регулиране към Думата.
                     Като член на общинската администрация на Севастопол през периода февруари—март 2014 г. подкрепя действията на т.нар. „народен кмет“ Алексей Чалий. Публично признава участието си в събитията от 2014 г., довели до незаконното анексиране на Крим и Севастопол, което той публично защитава, включително на личния си уебсайт и в интервю, публикувано на уебсайта nation-news.ru на 21 февруари 2016 г.
                     За участието си в процеса на анексиране е награден с руски държавен орден „За заслуги към отечеството“ — втора степен.

                     9.11.2016 г.

                     160.

                     Sergey Anatolevich TOPOR-GILKA
                     (Сергей Анатольевич ТОПОР-ГИЛКА)

                     Генерален директор на OAO „VO TPE“ до обявяването му в несъстоятелност, генерален директор на OOO „VO TPE“.
                     Дата на раждане: 17.2.1970 г.

                     В качеството си на генерален директор на OАO „VO TPE“ той е водил преговорите със Siemens Gas Turbine Technologies LLC за закупуване и доставка на газови турбини за електроцентрала в Таман, Краснодарски район на Руската федерация. По-късно, в качеството си на генерален директор на OOO ‘VO TPE’, отговаря за прехвърлянето в Крим на газовите турбини. Това спомага за установяването на независимо снабдяване с енергия на Крим и Севастопол като начин за подкрепа на тяхното отцепване от Украйна и подкопава териториалната цялост, суверенитета и независимостта на Украйна.

                     4.8.2017 г.

               Образувания:

                     Име

                     Идентифицираща информация

                     Основания

                     Дата на вписване

                     3.

                     Т.нар. „Луганска народна република“
                     „Луганская народная республика“
                     „Luganskaya narodnaya respublika“

                     Официален уебсайт:
                     https://glava-lnr.su/content/konstituciya
                     https://glava-lnr.info/

                     Т.нар „Луганска народна република“ е създадена на 27 април 2014 г.
                     Отговорна за организирането на незаконния референдум на 11 май 2014 г. Обявява независимост на 12 май 2014 г.
                     На 22 май 2014 г. т.нар. „Донецка народна република“ и „Луганска народна република“ създават т.нар. „Федерална държава Новорусия“.
                     Това е в нарушение на конституционното право на Украйна и следователно на международното право, като по този начин се подкопават териториалната цялост, суверенитетът и независимостта на Украйна.
                     Участва и в набирането на бойци за сепаратистката „Армия на Югоизтока“ и други незаконни въоръжени сепаратистки групи, като по този начин подкопава стабилността и сигурността на Украйна.

                     25.7.2014 г.

                     4.

                     Т.нар. „Донецка народна република“
                     „Донецкая народная республика“
                     „Donétskaya naródnaya respúblika“

                     Официална информация, включително конституция на Донецката народна република и състав на Върховния съвет:
                     https://dnr-online.ru/

                     Т.нар. „Донецка народна република“ беше обявена на 7 април 2014 г.
                     Отговорна за организирането на незаконния референдум на 11 май 2014 г. Обявява независимост на 12 май 2014 г.
                     На 24 май 2014 г., т.нар. „Донецка народна република“ и „Луганска народна република“ подписаха споразумение за създаването на т.нар. „Федерална държава Новорусия“.
                     Това е в нарушение на конституционното право на Украйна и следователно на международното право, като по този начин се подкопават териториалната цялост, суверенитетът и независимостта на Украйна.
                     Участва и в набирането на бойци за незаконните въоръжени сепаратистки групи, като по този начин застрашава стабилността и сигурността на Украйна.

                     25.7.2014 г.

                     5.

                     Т.нар. „Федерална държава Новорусия“
                     „Федеративное государство Новороссия“
                     „Federativnoye Gosudarstvo Novorossiya“

                     Официални съобщения за медиите:
                     http://novorossia.su/official
                     http://novopressa.ru/
                     http://novorossia-tv.ru/
                     http://novorossia.today/
                     http://novorossiia.ru/
                     https://www.novorosinform.org/

                     На 24 май 2014 г. т.нар. „Донецка народна република“ и „Луганска народна република“ подписаха споразумение за създаването на непризнатата т.нар. „Федерална държава Новорусия“.
                     Това е в нарушение на конституционното право на Украйна и следователно на международното право, като по този начин се застрашават териториалната цялост, суверенитетът и независимостта на Украйна.

                     25.7.2014 г.

                     20.

                     Акционерно дружество „Завод за шампанизирани вина „Новый свет“
                     Aкционерное общество ‘Завод шампанских вин “Новый Свет”’
                     Известно преди като Държавно единно предприятие на „Република Крим“„Завод за шампанизирани вина „Новый свет“
                     Государственное унитарное предприятие Республики Крым „Завод шампанских вин „Новый Свет“
                     Gosudarstvennoye unitarnoye predpriyatiye Respubliki Krym “Zavod shampanskykh vin ‘Novy Svet’” и като държавно предприятие завод за шампанизирани вина „Новый свет“
                     Государственное предприятие Завод шампанских вин ‘Новый свет’ (Gosudarstvenoye predpriyatiye Zavod shampanskykh vin ‘Novy Svet’)

                     298032, Crimea, Sudak, Novy Svet, str. Shalapina 1
                     298032, Крым, г. Судак, пгт. Новый Свет, ул. Шаляпина, д. 1

                     Собствеността на образуванието е прехвърлена в нарушение на украинското право. На 9 април 2014 г.„Президиумът на Парламента на Крим“ приема Решение № 1991-6/14 за изменение на Резолюция № 1836-6/14 на Държавния съвет на „Република Крим“ от 26.3.2014 г. за национализация на собствеността на предприятията, институциите и организациите на агро-промишления комплекс на територията на „Република Крим“, с което обявява изземането на активите на държавното предприятие — Завод за шампанизирани вина „Новый свет“ в полза на „Република Крим“. Така на практика предприятието е конфискувано от кримските „власти“. Пререгистрирано на 4.1.2015 г. като държавно единно предприятие на „Република Крим“„Завод за шампанизирани вина „Новый свет“ (Государственное унитарное предприятие Республики Крым „Завод шампанских вин „Новый Свет“). Основател: Министерство на земеделието на „Република Крим“ (Министерство сельского хозяйства Республики Крым).
                     Пререгистрирано след реорганизация на 29.8.2017 г. като акционерно дружество Sparkling wine plant ‘Novy Svet’ (Aкционерное общество „Завод шампанских вин „Новый Свет“). Основател: Министерство на поземлените и имуществените отношения на „Република Крим“ ((Министерство земельных и имущественных отношений Республики Крым).

                     25.7.2014 г.

                     21.

                     АКЦИОНЕРНО ДРУЖЕСТВО „КОНЦЕРН ЗА ВЪЗДУШНО-КОСМИЧЕСКА ОТБРАНА „АЛМАЗ-АНТЕЙ“
                     Акционерное общество „Концерн воздушно-космической обороны „Алмаз — Антей“
                     (и.о.к. CONCERN ALMAZ-ANTEY; ALMAZ-ANTEY CORP; и.о.к. ALMAZ-ANTEY DEFENSE CORPORATION; и.о.к. ALMAZ-ANTEY JSC; Концерн ВКО „Алмаз — Антей“;)

                     Ул. Верейская 41, Москва, 121471, Русия;
                     Уебсайт: almaz-antey.ru;
                     Имейл: antey@almaz-antey.ru

                     „Алмаз-Антей“ е руско държавно предприятие. То произвежда противовъздушни оръжия, включително ракети земя-въздух, с които снабдява руската армия. Руските власти предоставят тежко въоръжение на сепаратистите в Източна Украйна, с което допринасят за дестабилизирането на Украйна. Тези оръжия се използват от сепаратистите, включително за сваляне на самолети. Следователно като държавно предприятие „Алмаз-Антей“ допринася за дестабилизирането на Украйна.

                     30.7.2014 г.

                     22.

                     DOBROLET (известно още като DOBROLYOT)
                     ДОБРОЛЕТ/ДОБРОЛЁТ

                     Код на авиолинията QD
                     Международно шосе, дом 31, сграда 1, 141411 Москва
                     141411, г. Москва, Международное ш., дом 31, строение 1
                     Уебсайт: www.dobrolet.com

                     Добролет е било дъщерно предприятие на руско държавно дружество за авиационна дейност. След незаконното анексиране на Крим Добролет извършва изключително полети между Москва и Симферопол. По този начин улеснява интеграцията на незаконно анексираната Автономна република Крим към Руската федерация и подкопава суверенитета и териториалната цялост на Украйна.

                     30.7.2014 г.

                     28.

                     Лугански икономически съюз (Luganskiy Ekonomicheskiy Soyuz)
                     Луганский экономический союз

                     „Социална организация“, представила кандидати на незаконните т.нар. „избори“ в т.нар. „Луганска народна република“, 2 ноември 2014 г. Номинирала кандидат, Олег АКИМОВ, за „ръководител“ на т.нар. „Луганска народна република“. Тези „избори“ са в нарушение на украинското право, поради което са незаконни.
                     Като участва официално в незаконните „избори“, организацията следователно активно е подкрепяла действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна.

                     29.11.2014 г.

                     29.

                     Казашка национална гвардия
                     Казачья Национальная Гвардия

                     http://казакнацгвард.рф/

                     Въоръжена сепаратистка група, която е подкрепяла активно действия, подкопаващи териториалната цялост, суверенитета и независимостта на Украйна и допълнително дестабилизиращи Украйна.
                     Командва се от и следователно е свързана с включеното в списъка лице Николай КОЗИЦЫН.
                     Според сведенията е част от т.нар. „2-ри армейски корпус“ на „Луганската народна република“.

                     16.2.2015 г.

                     41.

                     „Държавно единно предприятие на Кримската република „Кримски морски пристанища“
                     („Государственное унитарное предприятие Республики Крым „Крымские морские порты“), включително подразделенията:

                                 —

                                 Търговско пристанище „Феодосия“,

                                 —

                                 Керченски ферибот,

                                 —

                                 Керченско търговско пристанище.

                                 28 Kirova Street

                                 Kerch 298312

                                 Крим

                           (298312, Крым, г. Керчь, ул. Кирова, дом 28)

                     На 17 март 2014 г.„Парламентът на Крим“ прие Резолюция № 1757-6/14 за национализация на някои дружества, собственост на украинските министерства на инфраструктурата и на селското стопанство, а на 26 март 2014 г. - Резолюция № 1865-6/14 за държавното предприятие „Кримски морски пристанища“ („О Государственном предприятии „Крымские морские порты“), с която обявява изземането на активите на няколко държавни предприятия, които бяха сляти в „Държавно единно предприятие на Кримската република „Кримски морски пристанища“ в полза на „Република Крим“. По този начин тези предприятия бяха на практика конфискувани от кримските „власти“ и „Кримски морски пристанища“ се облагодетелства от незаконното прехвърляне на собствеността им.

                     16.9.2017 г.“


title: Регламент за изпълнение (ЕС) 2018/390 на Комисията от 12 март 2018 година за изменение на Регламент за изпълнение (ЕС) № 1419/2013 относно признаването на организации на производителите и междубраншови организации, разширяването на обхвата на правилата на организациите на производителите и междубраншовите организации, както и публикуването на цените на задействане в съответствие с предвиденото в Регламент (ЕС) № 1379/2013 на Европейския парламент и на Съвета относно общата организация на пазарите на продукти от риболов и аквакултури

text:
               13.3.2018

               BG

               Официален вестник на Европейския съюз

               L 69/44

         РЕГЛАМЕНТ ЗА ИЗПЪЛНЕНИЕ (ЕС) 2018/390 НА КОМИСИЯТА
   от 12 март 2018 година
   за изменение на Регламент за изпълнение (ЕС) № 1419/2013 относно признаването на организации на производителите и междубраншови организации, разширяването на обхвата на правилата на организациите на производителите и междубраншовите организации, както и публикуването на цените на задействане в съответствие с предвиденото в Регламент (ЕС) № 1379/2013 на Европейския парламент и на Съвета относно общата организация на пазарите на продукти от риболов и аквакултури
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1379/2013 на Европейския парламент и на Съвета от 11 декември 2013 г. относно общата организация на пазарите на продукти от риболов и аквакултури, за изменение на регламенти (ЕО) № 1184/2006 и (ЕО) № 1224/2009 на Съвета и за отмяна на Регламент (ЕО) № 104/2000 на Съвета (1), и по-специално член 21 от него,
   като има предвид, че:

               (1)

               Съгласно член 20, параграф 2 от Регламент (ЕС) № 1379/2013 от държавите членки се изисква да съобщават на Комисията всяко решение за признаване или за оттегляне на признаване на организации на производители и междубраншови организации.

               (2)

               С Регламент за изпълнение (ЕС) № 1419/2013 на Комисията (2) се определят формата, сроковете и процедурите за съобщаване на тези решения.

               (3)

               На 7 декември 2016 г. Комисията прие нова органиграма на ГД „Морско дело и рибарство“, която влезе в сила на 1 януари 2017 г.

               (4)

               С цел съобразяване с тази организационна промяна и евентуалните бъдещи организационни промени е необходимо да се измени процедурата за съобщаване на решенията за признаване или за оттегляне на признаване на организации на производители и междубраншови организации.

               (5)

               Мерките, предвидени в настоящия регламент, са в съответствие със становището на Комитета по рибарство и аквакултури,

         ПРИЕ НАСТОЯЩИЯ РЕГЛАМЕНТ:
   Член 1
   В член 4 от Регламент за изпълнение (ЕС) № 1419/2013 параграф 3 се заменя със следното:

      „3.   Съобщенията се изпращат като XML файл, по един за всяко съобщение. XML файлът се изпраща като приложение на посочения от Комисията електронен адрес, като в поле „относно“ се посочва: „communication on POs/IBOs“ (съобщение относно организации на производителите/междубраншови организации).“

   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 март 2018 година.

            За Комисията

            Председател

         Jean-Claude JUNCKER

      (1)  ОВ L 354, 28.12.2013 г., стр. 1.

      (2)  Регламент за изпълнение (ЕС) № 1419/2013 на Комисията от 17 декември 2013 г. относно признаването на организации на производителите и междубраншови организации, разширяването на обхвата на правилата на организациите на производителите и междубраншовите организации, както и публикуването на цените на задействане в съответствие с предвиденото в Регламент (ЕС) № 1379/2013 на Европейския парламент и на Съвета относно общата организация на пазарите на продукти от риболов и аквакултури (ОВ L 353, 28.12.2013 г., стр. 43).


title: Регламент за изпълнение (ЕС) 2018/396 на Комисията от 13 март 2018 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа

text:
               14.3.2018

               BG

               Официален вестник на Европейския съюз

               L 71/36

         РЕГЛАМЕНТ ЗА ИЗПЪЛНЕНИЕ (ЕС) 2018/396 НА КОМИСИЯТА
   от 13 март 2018 година
   за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква д) от него,
   като има предвид, че:

               (1)

               С Регламент (ЕИО) № 2658/87 е установена номенклатура от стоки (наричана по-нататък „Комбинираната номенклатура“ или „КН“), която се съдържа в приложение I към посочения регламент.

               (2)

               В част втора, глава 22, допълнителна забележка 10 от КН се посочва, че за прилагането на подпозиции 2206 00 31 и 2206 00 39 ферментирали напитки, различни от представени в бутилки, запушени с тапи тип „гъба“, прикрепени с помощта на кошничка, с налягане, равно или по-голямо от 1,5 bar, измерено при температура 20 °C, се считат за „пенливи“.

               (3)

               Забележка 1 към подпозициите от глава 22 на част втора от КН предвижда, че по смисъла на подпозиция 2204 10 под „пенливи вина“ се разбират вината, които при съхраняване при температура 20 °C в затворени съдове, са със свръхналягане, равно или по-голямо от 3 bar.

               (4)

               В Директива 92/83/ЕИО на Съвета (2) се посочва, че „други шумящи напитки, получени чрез ферментация“, не само в рамките на позиции № 2204 и № 2205, но също така в рамките на код по КН 2206 00 91, приложима към момента на приемане на директивата (понастоящем под кодове по КН 2206 00 31 и 2206 00 39), имат свръхналягане от 3 bar или повече.

               (5)

               Не може да бъде обосновано от научна гледна точка или по друг начин прилагането на различни прагове по отношение на свръхналягането за шумящи напитки, получени чрез ферментация, независимо от тяхното класиране в кодове по КН 2204, 2205 или 2206.

               (6)

               В интерес на правната сигурност е необходимо да измени допълнителна забележка 10 в част втора, глава 22 от КН, като съществуващият праг „равно или по-голямо от 1,5 bar“ се замени с „равно или по-голямо от 3 bar“.

               (7)

               За да се осигури последователност и еднакво тълкуване на Комбинираната номенклатура в целия Съюз по отношение на определението на „пенливи напитки“ част втора, глава 22, допълнителна забележка 10 от Комбинираната номенклатура следва да бъде изменена.

               (8)

               Следователно Регламент (ЕИО) № 2658/87 следва да бъде съответно изменен.

               (9)

               Комитетът по Митническия кодекс не е изразил становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   В част втора, глава 22 от Комбинираната номенклатура, съдържаща се в приложение I към Регламент (ЕИО) № 2658/87, второто тире от допълнителна забележка 10 се заменя със следното:

               „—

                  ферментирали напитки, в други съдове, с налягане, равно или по-голямо от 3 bar, измерено при температура 20 °C.“

         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 март 2018 година.

            За Комисията

            Председател

         Jean-Claude JUNCKER

      (1)  ОВ L 256, 7.9.1987 г., стр. 1.

      (2)  Директива 92/83/ЕИО на Съвета от 19 октомври 1992 г. за хармонизиране на структурата на акцизите върху алкохола и алкохолните напитки (ОВ L 316, 31.10.1992 г., стр. 21).


title: Регламент за изпълнение (ЕС) 2018/399 на Комисията от 1 март 2018 година за вписване на наименование в регистъра на защитените наименования за произход и защитените географски указания („Beelitzer Spargel“ (ЗГУ))

text:
               15.3.2018

               BG

               Официален вестник на Европейския съюз

               L 72/12

         РЕГЛАМЕНТ ЗА ИЗПЪЛНЕНИЕ (ЕС) 2018/399 НА КОМИСИЯТА
   от 1 март 2018 година
   за вписване на наименование в регистъра на защитените наименования за произход и защитените географски указания („Beelitzer Spargel“ (ЗГУ))
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Beelitzer Spargel“, подадено от Германия, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения по член 51 от Регламент (ЕС) № 1151/2012, наименованието „Beelitzer Spargel“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Beelitzer Spargel“ (ЗГУ).
   Наименованието по първа алинея се използва за идентифициране на продукт от клас 1.6. Плодове, зеленчуци и зърнени храни, пресни или преработени, от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 март 2018 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 388, 17.11.2017 г., стр. 9.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) 2018/610 на Комисията от 19 април 2018 година относно минималната продажна цена за обезмаслено мляко на прах за деветнадесетата частична покана за участие в търг в рамките на тръжната процедура, открита с Регламент за изпълнение (ЕС) 2016/2080

text:
               20.4.2018

               BG

               Официален вестник на Европейския съюз

               L 101/69

         РЕГЛАМЕНТ ЗА ИЗПЪЛНЕНИЕ (ЕС) 2018/610 НА КОМИСИЯТА
   от 19 април 2018 година
   относно минималната продажна цена за обезмаслено мляко на прах за деветнадесетата частична покана за участие в търг в рамките на тръжната процедура, открита с Регламент за изпълнение (ЕС) 2016/2080
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на публичната интервенция и помощта за частно складиране (2), и по-специално член 32 от него,
   като има предвид, че:

               (1)

               С Регламент за изпълнение (ЕС) 2016/2080 на Комисията (3) беше открита тръжна процедура за продажбата на обезмаслено мляко на прах.

               (2)

               Предвид офертите, получени за деветнадесетата частична покана за участие в търг, следва да се определи минимална продажна цена.

               (3)

               Комитетът за общата организация на селскостопанските пазари не представи становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   За деветнадесетата частична покана за участие в търг за продажба на обезмаслено мляко на прах в рамките на тръжната процедура, открита с Регламент (ЕС) 2016/2080, по отношение на която срокът за представяне на офертите изтече на 17 април 2018 г., минималната продажна цена е 105,10 EUR/100 kg.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 април 2018 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 206, 30.7.2016 г., стр. 71.

      (3)  Регламент за изпълнение (ЕС) 2016/2080 на Комисията от 25 ноември 2016 г. за откриване на тръжна процедура за продажба на обезмаслено мляко на прах (ОВ L 321, 29.11.2016 г., стр. 45).


title: Регламент за изпълнение (ЕС) 2018/854 на Комисията от 8 юни 2018 година за предоставяне на правната закрила, предвидена в член 99 от Регламент (ЕС) № 1308/2013 на Европейския парламент и на Съвета, на наименованието „Cairanne“ (ЗНП)

text:
               11.6.2018

               BG

               Официален вестник на Европейския съюз

               L 146/2

         РЕГЛАМЕНТ ЗА ИЗПЪЛНЕНИЕ (ЕС) 2018/854 НА КОМИСИЯТА
   от 8 юни 2018 година
   за предоставяне на правната закрила, предвидена в член 99 от Регламент (ЕС) № 1308/2013 на Европейския парламент и на Съвета, на наименованието „Cairanne“ (ЗНП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 99 от него,
   като има предвид, че:

               (1)

               В съответствие с член 97, параграфи 2 и 3 от Регламент (ЕС) № 1308/2013 заявката на Франция за регистрация на наименованието „Cairanne“ беше разгледана от Комисията и впоследствие беше публикувана в Официален вестник на Европейския съюз (2).

               (2)

               В Комисията не постъпиха възражения по реда на член 98 от Регламент (ЕС) № 1308/2013.

               (3)

               В съответствие с член 99 от Регламент (ЕС) № 1308/2013 следва да бъде предоставена правна закрила на наименованието „Cairanne“ и то да бъде вписано в регистъра, посочен в член 104 от същия регламент.

               (4)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Предоставя се правна закрила на наименованието „Cairanne“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 юни 2018 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  ОВ C 8, 11.1.2018 г., стр. 5.


title: Регламент за изпълнение (ЕС) 2018/855 на Комисията от 8 юни 2018 година за изменение за 286-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

text:
               11.6.2018

               BG

               Официален вестник на Европейския съюз

               L 146/3

         РЕГЛАМЕНТ ЗА ИЗПЪЛНЕНИЕ (ЕС) 2018/855 НА КОМИСИЯТА
   от 8 юни 2018 година
   за изменение за 286-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:

               (1)

               В приложение I към Регламент (ЕО) № 881/2002 са изброени лицата, групите и образуванията, обхванати от замразяването на финансови средства и икономически ресурси съгласно същия регламент.

               (2)

               На 5 юни 2018 г. Комитетът по санкциите към Съвета за сигурност на Организацията на обединените нации реши да измени едно вписване в списъка на лицата, групите и образуванията, спрямо които следва да се прилага замразяването на средства и икономически ресурси. Поради това приложение I към Регламент (ЕО) № 881/2002 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 юни 2018 година.

            За Комисията,

            от името на председателя,

            Началник на Службата за инструментите в областта на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      Приложение I към Регламент (ЕО) № 881/2002 на Съвета се изменя, както следва:
      Идентификационните данни за следнoтo вписванe в категорията „Юридически лица, групи и образувания“ се изменят, както следва:
      „Фронта Al-Nusrah за хората от Леванта (известен още като а) Победния фронт; б) Jabhat al-Nusrah; в) Jabhet al-Nusra; г) Фронта Al-Nusrah; д) Фронта Al-Nusra; е) мрежата „Ansar al-Mujahideen“); ж) Levantine Mujahideen on the Battlefields of Jihad; з) Jabhat Fath al Sham, и) Jabhat Fath al-Sham; й) Jabhat Fatah al-Sham; к) Jabhat Fateh Al-Sham; л) Фронта Fatah al-Sham; м) Фронта Fateh al-Sham); н) Фронта „Завладяване на Леванта“; o) Фронта за освобождение на al Sham; п) Фронта за завладяване на Сирия/Леванта, р) Фронта за освобождение на Леванта, р) Фронта за завладяване на Сирия. Други сведения: а) Извършва дейност в Сирийската арабска република; б) Ирак; в) преди е фигурирал в списъка между 30 май 2013 г. и 13 май 2014 г. като друго име за Ал Кайда в Ирак. Дата на определянето, посочена в член 7г, параграф 2, буква и): 14.5.2014 г.“ се заменя със следния текст:

         „Фронта Al-Nusrah за хората от Леванта (известен още като а) Hay'at Tahrir al-Sham (HTS); б) Hay'et Tahrir al-Sham; в) Hayat Tahrir al-Sham; г) Обединение за освобождение на Сирия; д) Обединение за освобождение на Леванта; е) Комисия за освобождение на al-Sham; ж) Организация за освобождение на Tahrir al-Sham; з) Tahrir al-Sham Hay'at; и) Победния фронт; й) Jabhat al-Nusrah; к) Jabhet al-Nusra; л) Фронта Al-Nusrah; м) Фронта Al-Nusra; н) Мрежата Ansar al-Mujahideen; о) Levantine Mujahideen on the Battlefields of Jihad; п) Jabhat Fath al Sham; р) Jabhat Fath al-Sham; с) Jabhat Fatah al-Sham; т) Jabhat Fateh Al-Sham; у) Фронта Fatah al-Sham, ф) Фронта Fateh al-Sham; х) Фронта „Завладяване на Леванта“; ц) Фронта за освобождение на al Sham; ч) Фронта за завладяване на Сирия/Леванта; ш) Фронта за освобождение на Леванта; щ) Фронта за завладяване на Сирия. Други сведения: а) Извършва дейност в Сирийската арабска република; б) Ирак; в) преди е фигурирал в списъка между 30 май 2013 г. и 13 май 2014 г. като друго име за Ал Кайда в Ирак. Дата на определянето, посочена в член 7г, параграф 2, буква и): 14.5.2014 г.“


title: Регламент за изпълнение (ЕС) 2018/892 на Комисията от 21 юни 2018 година относно минималната продажна цена за обезмаслено мляко на прах за двадесет и първата частична покана за участие в търг в рамките на тръжната процедура, открита с Регламент за изпълнение (ЕС) 2016/2080

text:
               22.6.2018

               BG

               Официален вестник на Европейския съюз

               L 159/30

         РЕГЛАМЕНТ ЗА ИЗПЪЛНЕНИЕ (ЕС) 2018/892 НА КОМИСИЯТА
   от 21 юни 2018 година
   относно минималната продажна цена за обезмаслено мляко на прах за двадесет и първата частична покана за участие в търг в рамките на тръжната процедура, открита с Регламент за изпълнение (ЕС) 2016/2080
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на публичната интервенция и помощта за частно складиране (2), и по-специално член 32 от него,
   като има предвид, че:

               (1)

               С Регламент за изпълнение (ЕС) 2016/2080 на Комисията (3) беше открита тръжна процедура за продажбата на обезмаслено мляко на прах.

               (2)

               Предвид офертите, получени за двадесет и първата частична покана за участие в търг, следва да се определи минимална продажна цена.

               (3)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   За двадесет и първата частична покана за участие в търг за продажба на обезмаслено мляко на прах в рамките на тръжната процедура, открита с Регламент (ЕС) 2016/2080, по отношение на която срокът за представяне на офертите изтече на 19 юни 2018 г., минималната продажна цена е 119,50 EUR/100 kg.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 юни 2018 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 206, 30.7.2016 г., стр. 71.

      (3)  Регламент за изпълнение (ЕС) 2016/2080 на Комисията от 25 ноември 2016 г. за откриване на тръжна процедура за продажба на обезмаслено мляко на прах (ОВ L 321, 29.11.2016 г., стр. 45).


title: Регламент за изпълнение (ЕС) 2018/891 на Комисията от 21 юни 2018 година за установяване на бюджетни тавани за 2018 г., приложими към някои схеми за директно подпомагане, предвидени в Регламент (ЕС) № 1307/2013 на Европейския парламент и на Съвета

text:
               22.6.2018

               BG

               Официален вестник на Европейския съюз

               L 159/21

         РЕГЛАМЕНТ ЗА ИЗПЪЛНЕНИЕ (ЕС) 2018/891 НА КОМИСИЯТА
   от 21 юни 2018 година
   за установяване на бюджетни тавани за 2018 г., приложими към някои схеми за директно подпомагане, предвидени в Регламент (ЕС) № 1307/2013 на Европейския парламент и на Съвета
   ЕВРОПЕЙСКАТА КОМИСИЯ,
   като взе предвид Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (1), и по-специално член 22, параграф 1, член 36, параграф 4, член 42, параграф 2, член 47, параграф 3, член 49, параграф 2, член 51, параграф 4 и член 53, параграф 7 от него,
   като има предвид, че:

               (1)

               За всяка държава членка, която прилага схемата за основно плащане, предвидена в дял III, глава 1 от Регламент (ЕС) № 1307/2013, годишният национален таван за 2018 г., посочен в член 22, параграф 1 от същия регламент, се определя от Комисията чрез приспадане от годишния национален таван, посочен в приложение II към същия регламент, на таваните, определени съгласно членове 42, 47, 49, 51 и 53 от посочения регламент. В съответствие с член 22, параграф 2 от Регламент (ЕС) № 1307/2013 всяко увеличение, прилагано от държавите членки по силата на посочената разпоредба, трябва да се вземе предвид.

               (2)

               За всяка държава членка, която прилага схемата за единно плащане на площ, предвидена в дял III, глава 1 от Регламент (ЕС) № 1307/2013, годишният национален таван за 2018 г., посочен в член 36, параграф 4 от същия регламент, се определя от Комисията чрез приспадане от годишния национален таван, посочен в приложение II към същия регламент, на таваните, определени съгласно членове 42, 47, 49, 51 и 53 от посочения регламент. В съответствие с член 36, параграф 4, втора алинея от Регламент (ЕС) № 1307/2013 при определянето на годишния национален таван за схемата за единно плащане на площ Комисията трябва да вземе предвид всяко увеличение, прилагано от държавите членки по силата на тази разпоредба.

               (3)

               За всяка държава членка, която прилага схемата за преразпределително плащане, предвидена в дял III, глава 2 от Регламент (ЕС) № 1307/2013, годишният национален таван за 2018 г., посочен в член 42, параграф 2 от същия регламент, се определя от Комисията въз основа на процента, за който тази държава членка е я уведомила съгласно член 42, параграф 1 от посочения регламент.

               (4)

               Във връзка с плащането за 2018 г. за селскостопански практики, благоприятни за климата и околната среда, както е предвидено в дял III, глава 3 от Регламент (ЕС) № 1307/2013, годишните национални тавани за 2018 г., посочени в член 47, параграф 3 от същия регламент, се изчисляват в съответствие с член 47, параграф 1 от същия регламент и са в размер на 30 % от националния таван за съответната държава членка, както е определено в приложение II към същия регламент.

               (5)

               За държави членки, предоставящи плащанията за райони с природни ограничения, както е предвидено в дял III, глава 4 от Регламент (ЕС) № 1307/2013, годишните национални тавани за 2018 г., посочени в член 49, параграф 2 от същия регламент, се определят от Комисията въз основа на процента, за който съответните държави членки са я уведомили съгласно член 49, параграф 1 от посочения регламент.

               (6)

               Във връзка с плащането за млади земеделски стопани, предвидено в дял III, глава 5 от Регламент (ЕС) № 1307/2013, годишните национални тавани за 2018 г., посочени в член 51, параграф 4 от същия регламент, се определят от Комисията въз основа на процента, за който държавите членки са я уведомили съгласно член 51, параграф 1 от посочения регламент, и възлизат на не повече от 2 % от годишния таван, определен в приложение II.

               (7)

               Ако общият размер на плащанията за млади земеделски стопани, за които са подадени заявления през 2018 г. в дадена държава членка, надхвърли тавана, установен съгласно член 51, параграф 4 от Регламент (ЕС) № 1307/2013 за съответната държава членка, разликата се финансира от държавата членка в съответствие с член 51, параграф 2 от същия регламент, като се спазват максималните суми, определени в член 51, параграф 1 от същия регламент. За по-голяма яснота е разумно да се определи максималната сума за всяка държава членка.

               (8)

               За всяка държава членка, която предоставя през 2018 г. доброволното обвързано с производството подпомагане, предвидено в дял IV, глава 1 от Регламент (ЕС) № 1307/2013, годишните национални тавани за 2018 г., посочени в член 53, параграф 7 от същия регламент, се определят от Комисията въз основа на процента, за който съответната държава членка я е уведомила съгласно член 54, параграф 1 от посочения регламент.

               (9)

               Схемите за директно подпомагане за 2018 г., предвидени в Регламент (ЕС) № 1307/2013, започнаха да се прилагат на 1 януари 2018 г. С оглед на съгласуваността между приложимостта на посочения регламент за референтната 2018 година и приложимостта на съответните бюджетни тавани настоящият регламент следва да се прилага от същата дата.

               (10)

               Мерките, предвидени в настоящия регламент, са в съответствие със становището на Комитета за директните плащания,

         ПРИЕ НАСТОЯЩИЯ РЕГЛАМЕНТ:
   Член 1
   Годишните национални тавани за 2018 г. за схемата за основно плащане, посочени в член 22, параграф 1 от Регламент (ЕС) № 1307/2013, са определени в точка I от приложението към настоящия регламент.
   Годишните национални тавани за 2018 г. за схемата за единно плащане на площ, посочени в член 36, параграф 4 от Регламент (ЕС) № 1307/2013, са определени в точка II от приложението към настоящия регламент.
   Годишните национални тавани за 2018 г. за преразпределително плащане, посочени в член 42, параграф 2 от Регламент (ЕС) № 1307/2013, са определени в точка III от приложението към настоящия регламент.
   Годишните национални тавани за 2018 г. за плащане за селскостопански практики, които са благоприятни за климата и околната среда, посочени в член 47, параграф 3 от Регламент (ЕС) № 1307/2013, са определени в точка IV от приложението към настоящия регламент.
   Годишните национални тавани за 2018 г. за плащания за райони с природни ограничения, посочени в член 49, параграф 2 от Регламент (ЕС) № 1307/2013, са определени в точка V от приложението към настоящия регламент.
   Годишните национални тавани за 2018 г. за плащания за млади земеделски стопани, посочени в член 51, параграф 4 от Регламент (ЕС) № 1307/2013, са определени в точка VI от приложението към настоящия регламент.
   Максималните суми за 2018 г. за плащания за млади земеделски стопани, посочени в член 51, параграф 1 от Регламент (ЕС) № 1307/2013, са определени в точка VII от приложението към настоящия регламент.
   Годишните национални тавани за 2018 г. за доброволното обвързано с производството подпомагане, посочени в член 53, параграф 7 от Регламент (ЕС) № 1307/2013, са определени в точка VIII от приложението към настоящия регламент.
   Член 2
   Настоящият регламент влиза в сила на седмия ден след деня на публикуването му в Официален вестник на Европейския съюз.

   Регламентът се прилага от 1 януари 2018 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 юни 2018 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 608.

      ПРИЛОЖЕНИЕ
      I.   Годишни национални тавани за схемата за основно плащане, посочени в член 22, параграф 1 от Регламент (ЕС) № 1307/2013

                  (в хиляди евро)

                  Календарна година

                  2018

                  Белгия

                  214 405

                  Дания

                  546 808

                  Германия

                  3 005 470

                  Ирландия

                  825 895

                  Гърция

                  1 103 650

                  Испания

                  2 835 995

                  Франция

                  3 036 371

                  Хърватия

                  126 001

                  Италия

                  2 217 396

                  Люксембург

                  22 760

                  Малта

                  649

                  Нидерландия

                  475 161

                  Австрия

                  470 387

                  Португалия

                  273 500

                  Словения

                  74 288

                  Финландия

                  262 554

                  Швеция

                  402 464

                  Обединеното кралство

                  2 102 726

            II.   Годишни национални тавани за схемата за единно плащане на площ, посочени в член 36, параграф 4 от Регламент (ЕС) № 1307/2013

                  (в хиляди евро)

                  Календарна година

                  2018

                  България

                  379 916

                  Чешка република

                  472 217

                  Естония

                  87 170

                  Кипър

                  30 340

                  Латвия

                  137 210

                  Литва

                  184 186

                  Унгария

                  733 283

                  Полша

                  1 568 075

                  Румъния

                  989 564

                  Словакия

                  260 865

            III.   Годишни национални тавани за преразпределително плащане, посочени в член 42, параграф 2 от Регламент (ЕС) № 1307/2013

                  (в хиляди евро)

                  Календарна година

                  2018

                  Белгия

                  46 780

                  България

                  55 872

                  Германия

                  337 423

                  Франция

                  690 084

                  Хърватия

                  27 939

                  Литва

                  71 298

                  Полша

                  293 930

                  Португалия

                  23 050

                  Румъния

                  99 436

                  Обединеното кралство

                  64 991

            IV.   Годишни национални тавани за плащане за селскостопански практики, които са благоприятни за климата и околната среда, посочени в член 47, параграф 3 от Регламент (ЕС) № 1307/2013

                  (в хиляди евро)

                  Календарна година

                  2018

                  Белгия

                  146 689

                  България

                  238 428

                  Чешка република

                  258 512

                  Дания

                  248 032

                  Германия

                  1 446 097

                  Естония

                  40 181

                  Ирландия

                  363 445

                  Гърция

                  556 642

                  Испания

                  1 464 015

                  Франция

                  2 070 253

                  Хърватия

                  83 816

                  Италия

                  1 125 581

                  Кипър

                  14 747

                  Латвия

                  76 588

                  Литва

                  142 596

                  Люксембург

                  10 038

                  Унгария

                  402 903

                  Малта

                  1 573

                  Нидерландия

                  204 785

                  Австрия

                  207 524

                  Полша

                  1 029 371

                  Португалия

                  177 212

                  Румъния

                  561 846

                  Словения

                  40 542

                  Словакия

                  134 447

                  Финландия

                  157 219

                  Швеция

                  209 617

                  Обединеното кралство

                  958 734

            V.   Годишни национални тавани за плащания за райони с природни ограничения, посочени в член 49, параграф 2 от Регламент (ЕС) № 1307/2013

                  (в хиляди евро)

                  Календарна година

                  2018

                  Дания

                  2 857

                  Словения

                  2 135

            VI.   Годишни национални тавани за плащания за млади земеделски стопани, посочени в член 51, параграф 4 от Регламент (ЕС) № 1307/2013

                  (в хиляди евро)

                  Календарна година

                  2018

                  Белгия

                  9 229

                  България

                  1 329

                  Чешка република

                  1 723

                  Дания

                  4 942

                  Германия

                  48 203

                  Естония

                  442

                  Ирландия

                  24 230

                  Гърция

                  37 109

                  Испания

                  97 601

                  Франция

                  69 008

                  Хърватия

                  5 588

                  Италия

                  37 519

                  Кипър

                  480

                  Латвия

                  3 200

                  Литва

                  5 941

                  Люксембург

                  502

                  Унгария

                  5 372

                  Малта

                  21

                  Нидерландия

                  13 652

                  Австрия

                  13 835

                  Полша

                  34 312

                  Португалия

                  11 814

                  Румъния

                  18 728

                  Словения

                  2 027

                  Словакия

                  857

                  Финландия

                  5 241

                  Швеция

                  10 481

                  Обединено кралство

                  16 358

            VII.   Максимални размери на плащанията за млади земеделски стопани, посочени в член 51, параграф 1 от Регламент (ЕС) № 1307/2013

                  (в хиляди евро)

                  Календарна година

                  2018

                  Белгия

                  9 779

                  България

                  15 895

                  Чешка република

                  17 234

                  Дания

                  16 535

                  Германия

                  96 406

                  Естония

                  2 679

                  Ирландия

                  24 230

                  Гърция

                  37 109

                  Испания

                  97 601

                  Франция

                  138 017

                  Хърватия

                  5 588

                  Италия

                  75 039

                  Кипър

                  983

                  Латвия

                  5 106

                  Литва

                  9 506

                  Люксембург

                  669

                  Унгария

                  26 860

                  Малта

                  105

                  Нидерландия

                  13 652

                  Австрия

                  13 835

                  Полша

                  68 625

                  Португалия

                  11 814

                  Румъния

                  37 456

                  Словения

                  2 703

                  Словакия

                  8 963

                  Финландия

                  10 481

                  Швеция

                  13 974

                  Обединеното кралство

                  63 916

            VIII.   Годишни национални тавани за доброволно обвързано с производството подпомагане, посочени в член 53, параграф 7 от Регламент (ЕС) № 1307/2013

                  (в хиляди евро)

                  Календарна година

                  2018

                  Белгия

                  82 129

                  България

                  119 214

                  Чешка република

                  129 256

                  Дания

                  24 135

                  Естония

                  6 142

                  Ирландия

                  3 000

                  Гърция

                  184 049

                  Испания

                  584 919

                  Франция

                  1 035 126

                  Хърватия

                  41 908

                  Италия

                  450 232

                  Кипър

                  3 932

                  Латвия

                  38 294

                  Литва

                  71 298

                  Люксембург

                  160

                  Унгария

                  201 452

                  Малта

                  3 000

                  Нидерландия

                  3 353

                  Австрия

                  14 527

                  Полша

                  505 548

                  Португалия

                  117 535

                  Румъния

                  242 576

                  Словения

                  17 568

                  Словакия

                  58 260

                  Финландия

                  102 716

                  Швеция

                  90 834

                  Обединеното кралство

                  52 972


title: Регламент за изпълнение (ЕС) 2018/938 на Комисията от 20 юни 2018 година за вписване на наименование в регистъра на защитените наименования за произход и защитените географски указания [„Choucroute d'Alsace“ (IGP)]

text:
               3.7.2018

               BG

               Официален вестник на Европейския съюз

               L 166/1

         РЕГЛАМЕНТ ЗА ИЗПЪЛНЕНИЕ (ЕС) 2018/938 НА КОМИСИЯТА
   от 20 юни 2018 година
   за вписване на наименование в регистъра на защитените наименования за произход и защитените географски указания [„Choucroute d'Alsace“ (IGP)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Choucroute d'Alsace“, подадено от Франция, бе публикувано в Официален вестник на Европейския съюз (2).

               (2)

               Тъй като Комисията не получи никакви възражения по член 51 от Регламент (ЕС) № 1151/2012, наименованието „Choucroute d'Alsace“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Choucroute d'Alsace“ (ЗГУ).
   Наименованието по първа алинея се използва за идентифициране на продукт от клас 1.6. Плодове, зеленчуци и зърнени храни, пресни или преработени, от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 юни 2018 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 51, 10.2.2018 г., стр. 29.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).